Gauteng-rooftogte: 6 vas ná roof by Centurion MallDie vyf rowers wat ná die rooftog by die Centurion Mall in hegtenis geneem is. Foto: Verskaf Ses vermeende rowers is Vrydag in hegtenis geneem ná ŉ gewapende roof vroeër die oggend by ŉ selfoonwinkel by Centurion Mall in Pretoria. ŉ Groep rowers het omstreeks 11:00 op die Vodacom-selfoonwinkel in die sentrum toegeslaan en ŉ aantal elektroniese toestelle gesteel. Die rowers het probeer vlug, maar is buite die sentrum deur die polisie voorgekeer. ŉ Skietery het uitgebreek waarna die rowers in hegtenis geneem is. Die polisie het op vuurwapens beslag gelê. Twee sakke vol gesteelde selfone en elektroniese toestelle is in hul besit gevind. Kaptein Doniah Mothutsane, ŉ polisiewoordvoerder, het aan Maroela Media gesê die polisie gaan binnekort ŉ persverklaring oor die voorval uitreik. Dit is een van ŉ reeks rooftogte waar rowers selfoonwinkels in gewilde winkelsentrums in Gauteng teiken en daarop toeslaan. Soortgelyk rooftogte begin ook in Kaapstad toeneem. Lees die opvolgberig hier.